Unibet

Unibet er et online gamblingselskap som tilbyr nettpoker, kasino på nett, skrapelodd, sportstipping, live tipping, bingo og spilleautomater. Firmaet har hovedkvarter på Malta og eies av det nordiske børsnoterte selskapet Unibet Group plc. I 2012 og 2013 hadde firmaet en omsetning på 197,2 millioner pund, med en noe lavere fortjeneste i 2013.

Unibet Group eier blant annet merkevarene Unibet, Maria.com (en nettside som tilbyr nettbingo og andre kasinospill), samt Kambi (en side som tilbyr sportsoppdateringer). Unibet Group er en av de største operatørene innen gambling og pengespill på nett i EU. De har totalt mer enn 7,2 millioner kunder.

Utmerkelser 

Unibet ble av det internasjonale spillmagasinet eGaming kåret til Europas beste tippe-operatør i 2006, 2008 og 2009 – i tillegg til årets live-operatør i 2009.

Unibet Open 
Unibet Open (UO) er en serie Texas hold'em-pokerturneringer i Europa arrangert av Unibet. Den første turneringen fant sted i Warszawa høsten 2007, og turneringen fortsatte i 2008 med nye runder i Madrid, Milano og Warszawa igjen. I 2009 var Unibet Open blitt en av de mest populære og kjente pokerturneringene i Europa, med turneringer i Budapest, Algarve, London, Praha og Warszawa. I 2010 fant turneringen sted i Budapest, Golden Sands (BG), Praha, Valencia og Paris. Turneringen i 2011 ble holdt i Malta, Barcelona, Dublin og Riga. 2012-turneringene begynte med Praha i februar og fortsatte så til Paris i mai, etterfulgt av London i august.

Kort historie 

 1997: Det første Unibet-firmaet starter opp. 
 1998: Unibet får linsens som lar selskapet drive gamblingvirksomhet i Storbritannia. Unibet etablerer kontor i London og driver gamblingvirksomhet per telefon derfra.  
 1999: Unibet lanserer nettsider på svensk og engelsk.
 2000: Unibet Group Plc opprettes. Unibet International får lisens, og firmaet oppretter kontor på Malta.
 2001: En ny og oppdatert versjon av Unibets hjemmeside lanseres på tolv forskjellige språk. Unibet har nå kunder i over 50 land. 
 2003: Den nyeste utgaven av hjemmesiden lanseres med nye produkter, samt tipping i sanntid og nettkasinospill. Unibet har nå over 256 000 registrerte kunder i over 100 land. 
 2004: Unibet registreres på NASDAQ OMX Nordix. Supertoto og poker ble lansert, samt lanseringen av en mobil plattform, skrapelodd og tv-programmet Pokermiljonen. 
 2005: Unibet tar over MrBookmaker.com
 2006: Selskapets hjemmeside finnes på 20 forskjellige språk. Bingo ble lansert, og et nytt eierfirma ble etablert på Malta. 
 2007: Tok over et holdningselskap for å styrke sin posisjon innen bingo og det nordiske markedet.
 2008: Tok over Skandinavias største travsamfunn, Travnet. Unibet sertifiseres av G4, Global Gaming Guidance Group, og følger med det deres retningslinjer for ansvarlig gambling. Unibet sertifiseres også med eCOGRAs standard (www.ecogra.org). Unibet blir også medlem av foreningen European Gaming and Betting Association (EGBA), som består av tolv spillfirmaer i Europa. Foreningens vedtekter legger vekt på hvordan medlemmene i foreningen bør håndtere tilfeller som spilleavhengighet, ulovlig gambling blant mindreårige, personvern og hvitvasking av penger. 
 2009: I januar har Unibet kunder i over 150 forskjellige land. 
 2010: Unibet inngår en fransk avtale om sport og hestetipping på nett, samt poker.
 2011: Kjøper opp EurosportBet og EurosportPoker, en fransk spilloperatør med sport- og pokerprodukter, underlagt myndighetsgodkjennelse.
 2011: Unibet tildeles en av 48 lisenser for det nylig deregulerte, danske markedet.
 2012: Unibet fortsetter med oppkjøp av bedrifter og tar over Betchoice, en australsk bookmaker, for 13,6 millioner britiske pund. Betchoice driver tipping innen sport og motorracing på det australske markedet gjennom sin hjemmeside. Unibet kjøper også det danske selskapet Bet24 for 13,5 millioner euro.
 2013: Selskapet annonserer de at de forlater Microgamings pokernettverk, og i stedet vil lansere sin egen pokerklient i 2014.
 2014: Unibet starter sin egen pokerklient 19. februar.

Referanser

Eksterne lenker 
 Unibet Group plc
 Unibet Group

Spillselskaper
Selskaper etablert i 1997
Nettsteder